cyanic-selkie/wikianc huggingface dataset:
উইগনারের বন্ধু
চেতনা এবং উইগনারের বন্ধু
এতক্ষণ পর্যন্ত এই পরিমাপের তত্ত্বে কোন অসামঞ্জস্যতা পাওয়া যায় নি। এরপর উইগনার তার বন্ধুকে জিজ্ঞেস করেন যে, উইগনার তাকে এই পরিমাপের ফলাফল জিজ্ঞেস করার আগে ফলাফল নিয়ে তার মনে প্রথমে কী চিন্তা ছিল? এক্ষেত্রে মিথোস্ক্রিয়ার ঠিক পর পর সেই ঘুর্ণন ও বন্ধুর যুগ্ম ব্যবস্থার সঠিক তরঙ্গ অপেক্ষক হবে বা, তাদের রৈখিক সমাহার নয়। কাজেই এটি একটি আপাতবৈপরীত্য।
উইগনার এরপর বলেন, "চেতনা আছে এমন সত্তার ক্ষেত্রে প্রাণহীন পরিমাপ যন্ত্রের থেকে অবশ্যই একটি ভিন্ন ভূমিকা রয়েছে": যদি সেই বন্ধুর জায়গায় কোন পরিমাপ যন্ত্র বসানো হয় যার কোন চেতনা নেই, তাহলে উপরিপাতন দশাটি ঘুর্ণন ও যন্ত্রের যুগ্ম ব্যবস্থাটি সঠিকভাবে বর্ণনা করবে। এছাড়া, উইগনার মানুষের জন্য একটি উপরিপাতন দশা বিবেচনা করেছিলেন যেটা বিমূর্ত। কারণ বন্ধুটি কখনও প্রশ্নটির উত্তর দেবার পূর্বে "ঝুলন্ত সজীবতা" এর দশায় থাকতে পারে না। এই দৃষ্টিভঙ্গির ক্ষেত্রে কোয়ান্টাম বলবিদ্যাগত সমীকরণকে অ-রৈখিক হতে হয়। উইগনারের বিশ্বাস ছিল যে, চেতন সত্তাকে অন্তর্ভূক্ত করা হলে পদার্থবিজ্ঞানের সূত্রগুলোকে অবশ্যই পরিবর্তিত করতে হবে।
উপরের বিষয়টি এবং উইগনারের অন্যান্য মন্তব্যগুলো প্রথম তার প্রবন্ধ "রিমার্ক্স অন দ্য মাইন্ড-বডি কোয়েশ্চন"-তে উঠে আসে। এটি তার গ্রন্থ দ্য সাইন্টিস্ট স্পেক্যুলেটস (১৯৬১) গ্রন্থে পরে প্রকাশিত হয়, আই. জে. গুড দ্বারা সম্পাদিত ছিল। এই প্রবন্ধটি পরবর্তিতে উইগনারের নিজের গ্রন্থ সিমেট্রিস এন্ড রিফ্লেকশন্স (১৯৬৭) গ্রন্থে পুনঃপ্রকাশিত হয়।
একটি বিরোধী যুক্তি
থাম্ব|195x195পিক্সেল|স্যার রজার পেনরোজ এর একটি বিরোধী যুক্তি হচ্ছে দুটি সচেতন দশার মধ্যকার উপরিপাতন আপাতবৈপরীত্য নয়। যেহেতু একটি কণার বহু কোয়ান্টাম দশার মধ্যে যেমন কোন মিথোস্ক্রিয়া থাকে না, কাজেই উপরিপাতিত চেতনাসমূহকে একে অপরকে নিয়ে সচেতন হবার প্রয়োজন নেই।
"পর্যবেক্ষকের অনুধাবনের অবস্থাকে বিড়ালের অবস্থার সাথে বিজড়িত বলে বিবেচনা করা হয়। "আমি একটি জীবিত বিড়ালকে উপলব্ধ করি" এই অনুধাবন দশা "জীবিত বিড়াল" দশাকে বহন করে, এবং "আমি মৃত বিড়াল উপলব্ধ করি" এই অনুধাবন দশা "মৃত বিড়াল" দশাকে বহন করে। ... এরপর ধরে নেয়া হয় যে একটি অনুধাবনকারী সত্তা সবসময়ই এই দুই অবস্থার মধ্যে একটিকে অনুধাবন করবেন। তদনুসারে, বিড়ালটি উপলব্ধ জগতে হয় জীবিত, না হয় মৃত। ... আমি এটা পরিষ্কার করতে চাই যে, এটি বিড়াল হেঁয়ালির সমাধান থেকে অনেক দূরে অবস্থান করছে। কোয়ান্টাম বলবিদ্যার নিয়মে এমন কিছুই নেই যা দাবি করে যে, একটি চেতনার অবস্থা একই সাথে একটি জীবিত ও মৃত বিড়ালের অনুধাবনকে জড়িত করতে পারবে না।"
- রজার পেনরোজ
বহু-জগৎ ব্যাখ্যায় উইগনারের বন্ধু
বহু-জগৎ ব্যাখ্যার বিভিন্ন সংস্করণ এই চেতনার ফলে ভাঙ্গন এর প্রস্তাবনাকে অস্বীকার তো করেই, এটা অনুসারে ভাঙ্গনই ঘটে না।
তৃতীয় হিউ এভারেট এর ডক্টরেট থিসিজ "রিলেটিভ স্টেট ফরমুলেশন অফ কোয়ান্টাম মেকানিক্স" হচ্ছে আজকের বহু-জগৎ ব্যাখ্যার অনেকগুলো সংস্করণেরই ভিত্তি। এই কাজের ভূমিকা অংশে এভারেট উইগানের বন্ধু হেঁয়ালি এর "মজাদার কিন্তু চরম অনুকল্পিত নাটক " সম্পর্কে লেখেন। উল্লেখ্য, এভিরেটের থিসিজের প্রথমদিককার খসড়ায় উইগনারের বন্ধু চিন্তন পরীক্ষণটি নিয়ে অঙ্কনও আছে। তাই এই সমস্যাটি নিয়ে উইগনারের "রিমার্ক্স অন দ্য মাইন্ড-বডি কোয়েশ্চন" -এ আলোচনা হবার চার বা পাঁচ বছর পূর্বেই এভারেট প্রথম এই বিষয়ে লিখিত আলোচনা দান করেছিলেন, যেখানে এই বিষয়ে উইগনারেরই নাম ও খ্যাতি হয়। যাই হোক, এভারেট উইগনারের একজন ছাত্র ছিলেন, তাই এটা পরিষ্কার যে কোন এক সময় দুজনই এই বিষয়ে আলোচনা করেছিলেন।
এভারেট তার শিক্ষক উইগনারের মত পর্যবেক্ষকের চেতনাকে ভাঙ্গনের জন্য দায়ী বলে মনে করেন নি। এভারেট উইগনারের বন্ধুর পরিস্থিতিতিকে ভিন্নভাবে দেখেছিলেন: তিনি বলেন কোয়ান্টাম দশাগুলোর অর্পণ বস্তুনিষ্ঠ/বিষয়গত এবং দৃষ্টিভঙ্গি-নিরপেক্ষ হওয়া উচিৎ। এভারেট F (উইগনারের বন্ধু) এবং W (উইগনার) এর মধ্যে ল্যাবরেটরির অবস্থা S এবং F নিয়ে যুক্তিতর্ক করতে দেন, এবং এর মধ্যে দিয়ে একটি যৌক্তিক বিরোধিতা প্রতিপাদিত করেন। এরপর, উইগনারের বন্ধু পরিস্থিতিটি এভারেটকে দেখায় যে, বদ্ধ ব্যবস্থায় নিয়ন্ত্রণবাদী/নিয়তিবাদী বিবর্তনের ক্ষেত্রে পরিমাপগুলোর ব্যাখ্যায় ভাঙ্গন প্রস্তাবনায় একটি অসামঞ্জস্যতা রয়েছে। এভারেট তার এই নতুন তত্ত্বের প্রসঙ্গে দাবি করলেন, উইগনারের বন্ধু হেঁয়ালির সমাধান কেবল তখনই সম্ভব যদি মহাবিশ্বের তরঙ্গ অপেক্ষকের একটি অবিরত একক সময় বিবর্তনকে অনুমোদন দেয়া হয়। এখানে কোয়ান্টাম পরিমাপসমূহকে মহাবিশ্বের উপব্যবস্থাসমূহের মধ্যে মিথোস্ক্রিয়া হিসেবে মডেল করা হয়েছে, এবং এগুলো মহাবিশ্বের সার্বিক দশার শাখা হিসেবে প্রকাশিত হয়। বিভিন্ন শাখার জন্য পরিমাপের বিভিন্ন সম্ভাব্য ফলাফল দেখা যায়। আর একেই পর্যবেক্ষকদের কাছে বিষয়ীবাদী অভিজ্ঞতা বলে মনে হয়, যেখানে ফলাফলের অভিজ্ঞতা ব্যক্তিভেদে বিভিন্ন হয়।
বিষয়গত ভাঙ্গন তত্ত্বসমুহ
বিষয়গত ভাঙ্গন তত্ত্বসমূহ অনুসারে, যখন একটি উপরিপাতন ব্যবস্থা একটি নির্দিষ্ট বিষয়গত জটিলতার আকারের সীমায় পৌঁছায় তখন তরঙ্গ অপেক্ষকের ভাঙ্গন ঘটে। বিষয়গত ভাঙ্গন প্রস্তাবনা অনুসারে বিড়ালের মত একটি অতিবীক্ষণিক ব্যবস্থার ভাঙ্গন বাক্স খুলবার আগেই হয়ে যাবার কথা, কাজেই এক্ষেত্রে পর্যবেক্ষকের পর্যবেক্ষণ নিয়ে প্রশ্ন ওঠার কোন সুযোগ থাকে না।
কোয়ান্টাম বায়েসীয়বাদ
এন. ডেভিড মারমিন এর কোয়ান্টাম বায়েসীয়বাদ বা কিউবি-ইজম (QBism) নামে একটি ব্যাখ্যায়, উইগনারের বন্ধু পরিস্থিতি হেঁয়ালিতে পর্যবসিত হয় না, কারণ এটি অনুসারে কোন ব্যবস্থার জন্যই সঠিক তরঙ্গ অপেক্ষক থাকতে পারে না। বরং তরঙ্গ অপেক্ষক হচ্ছে ব্যক্তিগতবাদী বায়েসীয় সম্ভাবনার একটি উক্তি, এবং অধিকন্তু তরঙ্গ অপেক্ষকগুলো যে সম্ভাবনা তৈরি করে সেগুলোও সেইসব ব্যক্তির অভিজ্ঞতার সম্ভাবনা যারা সেগুলোর অভিজ্ঞতা লাভ করে। ফন বায়ার বলেন, "তরঙ্গ অপেক্ষকগুলো ইলেকট্রনের উপর অর্পিত থাকে না, এবং সাধুসন্তদের ছবিতে তাদের মাথার উপর যেরকম বর্ণবলয় দেখা যায় সেরকমভাবে ইলেকট্রনগুলোর দ্বারা বাহিত হয় না। বরং যারা এই ইলেকট্রনগুলোকে পর্যবেক্ষণ করেন তাদের দ্বারাই সেই তরঙ্গ অপেক্ষক অর্পিত হয়, এবং সেই পর্যবেক্ষকের কাছে সর্বমোট কত তথ্য রয়েছে তার উপর এটি নির্ভর করে।" এর ফলে উইগনারের বন্ধু পরিস্থিতিতে ভুল কিছু নেই, কারণ উইগনার ও তার বন্ধু একই ব্যবস্থায় ভিন্ন ভিন্ন তরঙ্গ অপেক্ষক অর্পণ করছেন। ব্রুকনারও একই অবস্থান গ্রহণ করেছেন, যিনি উইগনারের বন্ধু পরস্থিতির একটি সম্প্রসারণকে এই বিষয়ে যুক্তি দেবার জন্য ব্যবহার করেন।
কিউবি-ইজম এবং সম্পর্কগত কোয়ান্টাম বলবিদ্যায় ফ্রশিগার এবন রেনার এর সম্প্রসারিত উইগানরের বন্ধু পরিস্থিতিতে বিরোধিতা এড়াবার জন্য যুক্তি দেয়া হয়।
ফরিদা রউফ আশা
ফরিদা রউফ আশা (মৃত্যু: ১০ সেপ্টেম্বর ২০০৭) বাংলাদেশি রাজনীতিবিদ ও মুক্তিযোদ্ধা যিনি সংরক্ষিত মহিলা আসনের সংসদ সদস্য ছিলেন।
প্রাথমিক জীবন
ফরিদা রউফ আশা ১৯৫২ সালে ঢাকায় জন্মগ্রহণ করেন। তাঁর পিতা ফরিদ উদ্দিন খাঁ (১৮৯৩-১৯৫৭) পঞ্চাশের দশকের প্রখ্যাত সাহিত্যিক ও প্রকাশক। মাতা শামসুন্নাহার (১৯০৭-১৯৭৪)। স্বামী আবদুর রউফ (১৯৪১-২০১১) রাজনীতিবিদ ও মুক্তিযোদ্ধা যিনি রংপুর-১ ও নীলফামারী-১ আসনের সংসদ সদস্য ছিলেন। তার এক ছেলে ডাক্তার মোস্তফা মঈন উদ্দিন সিরাজগঞ্জের ডেপুটি সিভিল সার্জন, এবং দুই মেয়ে রিফাত ফারহানা শান্তা ও রিফাত রুমানা শর্মী।
রাজনৈতিক জীবন
ফরিদা রউফ আশা বাংলাদেশ মহিলা আওয়ামী লীগের সাংগঠনিক সম্পাদক ছিলেন। তিনি মুক্তিযুদ্ধের সময় ঢাকা বিশ্ববিদ্যালয়ে গঠিত ছাত্রী ব্রিগেডের সংগঠক ছিলেন। পূর্ব পাকিস্তান ছাত্রলীগের সভাপতি ছিলেন তিনি। ঊনসত্তরের গণ-অভ্যুত্থান ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন।
পরিবার
ফরিদা খান আশার পৈতৃক নিবাস কুমিল্লা জেলার মুরাদনগর উপজেলার কোড়েরপাড় গ্রামের বিখ্যাত খাঁ বাড়ি। তাঁর পিতা ফরিদ উদ্দিন খাঁ (১৮৯৩-১৯৫৭) ছিলেন একজন স্বনামধন্য সাহিত্যিক, শিক্ষাবিদ ও প্রকাশক। পিতামহ ইউনুস আলি খাঁ (১৮৬৫-১৯২১) ছিলেন মুরাদনগর অঞ্চলের প্রথম এন্ট্রান্স পাশ (১৮৮৫ সাল) এবং ডাক বিভাগের হেড পোস্টমাস্টার। পিতামহী জওহরেন্নেসা মুরাদনগরের প্রথম বালিকা বিদ্যালয় কোড়েরপাড় বালিকা বিদ্যালয়ের প্রতিষ্ঠাতা শিক্ষয়িত্রী ছিলেন।
১৯৭৩ সালে ছাত্রনেতা আব্দুর রউফের সাথে তাঁর বিয়ে হয়। ইস্কাটনের লেডিস ক্লাবে অনুষ্ঠিত সেই বিয়ের অনুষ্ঠানে উপস্থিত হয়েছিলেন তৎকালীন প্রধানমন্ত্রী বঙ্গবন্ধু শেখ মুজিবুর রহমান। শেখ হাসিনার ঘনিষ্ঠ বান্ধবীদের একজন ছিলেন ফরিদা খান, তাদের সিদ্দিক বাজারের বাসাতে শেখ হাসিনা বহুবার বেড়াতে এসেছিলেন।
রাজনীতিবিদ অ্যাডভোকেট সিরাজুল হক (বাচ্চু মিয়া) তাঁর ফুফাতো ভাই, এবং আইনমন্ত্রী আনিসুল হক তাঁর ফুফাতো ভাইয়ের পুত্র। সাংবাদিক আতাউস সামাদ তাঁর ফুফাতো ভগ্নিপতি (ফুফাতো বোন কামরুন্নাহার রেণুর স্বামী)। নাট্যকার ও গবেষক রতন সিদ্দিকী তাঁর মামাতো ভাই।
মৃত্যু
ফরিদা রউফ আশা ১০ সেপ্টেম্বর ২০০৭ সালে ঢাকার উত্তরায় নিজ বাসভবনে মৃত্যুবরণ করেন।
৫২৩
৫২৩ গ্রেগরীয় বর্ষপঞ্জির একটি সাধারণ বছর।
ফ্রিকুয়েন্সি-ডিভিশন মাল্টিপ্লেক্সিং
Multiplexación por división de frecuencia FDM Frekvenciaosztásos multiplexálás Frequency Division Multiplexing 周波数分割多重化 Frekvenčný multiplex Frekvensmultiplex FDM
আল-আবওয়া'
আল-আবওয়া' ( ٱَلْأَبْوَاء   সৌদি আরবের পশ্চিম উপকূলে রাবিঘ এলাকার অন্তর্গত মক্কা ও মদিনার মধ্যবর্তী একটি হেজাজি গ্রাম। ইসলামের নবী মুহাম্মদ বদর যুদ্ধের আগে ২ সফর এখানে প্রবেশ করেন।
ওএফডিএম
অর্থোগোনাল ফ্রিকুয়েন্সি-ডিভিশন মাল্টিপ্লেক্সিং (ওএফডিএম) একটি ফ্রিকুয়েন্সি-ডিভিশন মাল্টিপ্লেক্সিং (এফডিএম) পদ্ধতি যেটি ডিজিটাল বহু-বাহক মডুলেশনে ব্যবহৃত হয়। অনেক কাছাকাছি মানের অনুভুমিক সাব-ক্যারিয়ার বা বাহক তরঙ্গকে তথ্য সম্প্রচারের কাজে ব্যবহার করা হয়। প্রতিটি সাব-ক্যারিয়ারের জন্য একটি করে হিসেবে তথ্যকে কয়েকটি সমান্তরাল ডাটা স্ট্রিম বা চ্যানেলে ভাগ করা হয়। প্রতিটি আলাদা সাব-ক্যারিয়ারকে প্রচলিত মডুলেশন পদ্ধতি (যেমন কোয়াড্রেচার অ্যামপ্লিচুড মডুলেশন বা ফেজ শিফট কিইং) অনুযায়ী তুলনামূলক কম সংকেত হারে প্রেরণ করা হয় যাতে মোট তথ্য হার একক-বাহক মডুলেশনের সমান থাকে।
প্রশস্ত ব্যান্ড ডিজিটাল যোগাযোগব্যবস্থায় ওএফডিএম জনপ্রিয় একটি পদ্ধতিতে পরিনত হয়েছে। তারবিহীন অথবা তারযুক্ত দুই মাধ্যমেই ডিজিটাল টেলিভিশন ও অডিও সম্প্রচার, তারবিহীন নেটওয়ার্কিং ও ব্রডব্যান্ড ইন্টারনেট সংযোগে এই পদ্ধতি ব্যবহৃত হচ্ছে।
একক-বাহক পদ্ধতির বদলে ওএফডিএম-এর সুবিধা হচ্ছে এটি চ্যানেলের বিরুপ অবস্থা যেমনঃ তামার তারে উচ্চ কম্পাঙ্কের তরঙ্গের অ্যাটেনুয়েশন, মাল্টিপাথের কারণে কোন নির্দিষ্ট কম্পাঙ্কের ফেডিং ইত্যাদি জটিল কোন ইকুয়ালাইজেশন ফিল্টার ছাড়াই মোকাবিলা করতে পারে। এসব ইকুয়ালাইজেশন সহজতর কারণ ওএফডিএমকে বেশি গতির একক কম্পাঙ্কের ওয়াইডব্যান্ড সংকেত হিসেবে না দেখে কম গতির অনেকগুলো কম্পাঙ্কের ন্যারোব্যান্ড সংকেত হিসেবে বিবেচনা করা হয়। দুটি কম্পাঙ্কের মাঝের গার্ড ইন্টারভ্যাল বা বিরতি থাকে যার মাধ্যমে ইন্টারসিম্বল ইন্টারফেরেন্স কমানো যায়। একক কম্পাঙ্কের নেটওয়ার্কেও ওএফডিএম-এ ব্যবহার করা যেতে পারে। ওএফডিএম দুটি মাদ্ধমে সম্পূর্ণ হয়ে থাকে, রেডিও তরঙ্গ ও অপটিকাল অয়ার। এ পদ্ধতিতে রেডিও তরঙ্গের তুলনায় অপটিকাল অয়ার এর মাদ্ধমে ডাটা ট্র্যান্সফার অধিকতর নিরাপদ। রেডিও তরঙ্গ ও অপটিকাল অয়ার দুই পদ্ধতির মদ্ধে মূল পার্থক্য ট্রান্সমিটার ও রিসিভার এর।
জুলফিকার আলী ভুট্টো (দ্ব্যর্থতা নিরসন)
জুলফিকার আলী ভুট্টো পাকিস্তানের সাবেক প্রধানমন্ত্রী।
জুলফিকার আলী ভুট্টো দ্বারা বুঝানো যেতে পারে:
জুলফিকার আলী ভুট্টো (বাংলাদেশী রাজনীতিবিদ)
জুলফিকার আলী ভুট্টো (মৃত্যুঃ ২৯ মে ২০০০) বাংলাদেশের ঝালকাঠি জেলার রাজনীতিবিদ ও ঝালকাঠি-২ আসনের সাবেক সংসদ সদস্য।
জন্ম ও প্রাথমিক জীবন
জুলফিকার আলী ভুট্টো ঝালকাঠি জেলায় জন্মগ্রহণ করেন। তার স্ত্রী ইসরাত সুলতানা ইলেন ভুট্টো বাংলাদেশ জাতীয়তাবাদী দলের রাজনীতিবিদ ও ঝালকাঠি-২ আসনের সাবেক সংসদ সদস্য।
রাজনৈতিক ও কর্মজীবন
জুলফিকার আলী ভুট্টো ঝালকাঠি জেলা পরিষদের সাবেক চেয়ারম্যান। তিনি ১৯৮৬ সালের তৃতীয় জাতীয় সংসদ নির্বাচন, ১৯৮৮ সালের চতুর্থ জাতীয় সংসদ নির্বাচন ও জুন ১৯৯৬ সালের সপ্তম জাতীয় সংসদ নির্বাচনে ঝালকাঠি-২ আসন থেকে জাতীয় পার্টির মনোনয়ন নিয়ে সংসদ সদস্য নির্বাচিত হয়েছিলেন।  ১৯৯১ সালের পঞ্চম জাতীয় নির্বাচনে তিনি পরাজিত হয়েছিলেন।
মৃত্যু
জুলফিকার আলী ভুট্টো ২৯ মে ২০০০ সালে মৃত্যুবরণ করেন।
শ্রেষ্ঠ মৌলিক চিত্রনাট্য বিভাগে বাফটা পুরস্কার
শ্রেষ্ঠ মৌলিক চিত্রনাট্য বিভাগে বাফটা পুরস্কার হল ব্রিটিশ একাডেমি অব ফিল্ম অ্যান্ড টেলিভিশন আর্টস (বাফটা) কর্তৃক প্রদত্ত বাৎসরিক পুরস্কার, যা ব্রিটিশ একাডেমি চলচ্চিত্র পুরস্কারের অংশ হিসেবে অনন্য মৌলিক চিত্রনাট্যের জন্য প্রদান করা হয়। ১৯৮৪ সালে এই পুরস্কারের ৩৭তম আয়োজন থেকে শ্রেষ্ঠ মৌলিক চিত্রনাট্যের জন্য এই পুরস্কার দেওয়া হচ্ছে।
প্রথমবার এই বিভাগে পুরস্কার লাভ করেন দ্য কিং অব কমেডি চলচ্চিত্রের জন্য পল ডি. জিমারম্যান। উডি অ্যালেন সর্বাধিক চারবার (টানা তিনবারসহ) এই বিভাগে পুরস্কার লাভ করেন।
৫২৪
৫২৪ গ্রেগরীয় বর্ষপঞ্জির একটি অধিবর্ষ।
নাগচম্পা
নাগচম্পা বা প্লুমেরিয়া (যার বৈজ্ঞানিক নাম:  Plumeria pudica- প্লুমেরিয়া পুডিকা) হল  Apocynaceae-অ্যাপোসাইনাস গণের এক প্রজাতির সপুষ্পক উদ্ভিদ। এই উদ্ভিদের আদি নিবাস পানামা, কলম্বিয়া এবং ভেনিজুয়েলা। তবে এটি বর্তমানে ভারতের প্রাকৃতিক পরিবেশে স্বাভাবিকতা লাভ করেছে। গাছটির পাতা খানিকটা চামচ আকারের এবং পাতার অগ্রভাগ কিছুটা কোবরা তথা নাগের  ফনার মত হওয়ায় বাংলায় একে নাগচম্পা বা নাগ চাঁপা বলা হয়। বাংলার নানা স্থানে এটি 'পুদিকা চম্পা', 'প্রেমনলিনী' ও 'কমলিকা' নামেও পরিচিত। সাদা রঙের পাঁচ পাপড়ির মাঝে হলুদ রঙের আভায় ফুলটির সৌন্দর্য নয়নাভিরাম।
বিবরণ
দ্রুত বর্ধনশীল নাগচম্পা গাছটির কাণ্ড বেশি শক্ত হয় না। শাখা-প্রশাখাও কম হয় এবং সোজা উপরে বাড়তে থাকে। উচ্চতা গড়ে আট ফুট (২.৪ মি) থেকে দশ ফুটের (৩ মিটার) হয়। শিরা উপশিরাযুক্ত, গাঢ় সবুজ রঙের গাছের পাতা বেশ পুরু লম্বায় ৬ - ৮ ইঞ্চি (১৫- ২০ সেমি) এবং চওড়ায় ১-২ ইঞ্চি (২.৫ - ৫ সেমি) হয়ে থাকে। শাখা-প্রশাখার অগ্রভাগে গুচ্ছ থোকায় দুধের মত সাদা ফুল ফোটে এবং প্রস্ফুটিত গন্ধহীন ফুল বেশ কয়েকদিন গাছে শোভা পায়। ৫ - ৬ দিন পর অবশ্য ঝরে পড়ে। সারা বছরে কমবেশি ফুল দেখা গেলেও সাধারণত ভারতে তথা বাংলায় বর্ষা ও শরতে গাছে অধিক ফুল ফোটে। সব ধরনের মাটিতে, রৌদ্রকরোজ্জ্বল পরিবেশে উঁচু বা মাঝারি উঁচু মাটিতে ভালো জন্মায়। গাছের ডাল কেটে অর্থাৎ কাটিং পদ্ধতিতে সরাসরি মাটিতে বা টবে রোপন করা যায়।
হর্টিকালচার
প্লুমেরিয়া গণের গাছের বৈচিত্র্যময়  পাতার কারণে প্লুমেরিয়া পুডিকাকে  সাধারণত 'গোল্ডেন অ্যারো' বা 'গিল্ডেড স্পুন' বলা হয়। থাইল্যান্ডে এক  সংকর জাতির উদ্ভিদ হল  'শ্রী সুপাকর্ন' বা 'পিঙ্ক পুডিকা'। ভারতে প্লুমেরিয়া' গণের আরো ভিন্ন প্রজাতির উদ্ভিদের সাদা  পাপড়ির মাঝে হলুদ, লালচে গোলাপি রঙের ফুল দেখা যায় সেটি বাংলায় কাঠগোলাপ বা লাল কাঠগোলাপ (Frangipani- 'ফ্রাঙ্গিপানি') নামে পরিচিত।
বায়োকেমিস্ট্রি
নাগচম্পা তথা প্লুমেরিয়া পুডিকা গাছ হতে যে ল্যাটেক্স প্রোটিন পাওয়া যায় ইঁদুরের উপর পরীক্ষায় দেখা গেছে যে অ্যান্টিঅক্সিডেন্টে সমৃদ্ধ উপাদানটিকে দন্তচিকিৎসায়  (পিরিয়ডোনটাইটিসে) ব্যবহারের সম্ভাবনা আছে।
অমিত ভাদানা
অমিত ভাদানা (জন্ম ৭ সেপ্টেম্বর ১৯৯৪) একজন ভারতীয় ইউটিউবার যিনি কৌতুক ভিডিও তৈরি করেন ২০২০ সালের মে মাসে ভাদানা প্রথম ভারতীয় স্বতন্ত্র ইউটিউব সামগ্রী নির্মাতা হিসাবে ২ কোটি গ্রাহক হিসাবে পৌঁছেছেন বলে দাবি করেছেন। ভাদানার ভিডিওটি ইউটিউবের ২০১৮গ্লোবাল শীর্ষ ১০ ভিডিও তালিকায় প্রদর্শিত হয়েছিল।
ক্যারিয়ার
ভাদানা তার ইউটিউব চ্যানেল ২৪ অক্টোবর ২০১২ এ শুরু করেছিলেন এবং ১ মার্চ ২০১৭ থেকে সম্পূর্ণ ভিডিও প্রকাশ করা শুরু করেছেন। তিনি তার প্রথম ইউটিউব ভিডিওটি আপলোড করেছেন শিরোনাম পরীক্ষার মতো বোর্ড প্রস্তুতি হও লাইক সেপ্টেম্বর ২০১৮ এ, চ্যানেলের ১০ মিলিয়ন গ্রাহক ছিল
৫২৫
৫২৫ গ্রেগরীয় বর্ষপঞ্জির একটি সাধারণ বছর।
৫২৬
৫২৬ গ্রেগরীয় বর্ষপঞ্জির একটি সাধারণ বছর।
লি ছিয়াং
লি ছিয়াং (জন্ম ২৩ জুলাই ১৯৫৯) একজন চীনা রাজনীতিবিদ এবং চীনা কমিউনিস্ট পার্টি (সিসিপি)'র একজন জ্যেষ্ঠ নেতা যিনি গণপ্রজাতন্ত্রী চীনের প্রধানমন্ত্রী এবং ২০২৩ সাল থেকে চীনা কম্যুনিস্ট পার্টির পলিটব্যুরোর স্থায়ী পরিষদের দ্বিতীয় পর্যায়ভুক্ত সদস্য হিসেবে দায়িত্ব পালন করছেন। ২০১৭ থেকে ২০২২ সাল পর্যন্ত তিনি সাংহাইয়ের দলীয় সচিব হিসেবে দায়িত্ব পালন করেন। চীনের বর্তমান প্রধানমন্ত্রী
১৯৮৩ সালে সিসিপিতে যোগদানের পর তিনি প্রথম রুইয়ান, চচিয়াং প্রদেশের কমিউনিস্ট যুব লীগের সম্পাদক হন। পরে প্রাদেশিক বিভাগে বেসামরিক বিষয়ের দায়িত্ব পালন করেন। তিনি ইয়ং কাং, ওয়েনচৌয়ের দলীয় সচিব, চচিয়াংয়ের রাজনৈতিক আইন বিষয়ক সম্পাদক এবং পরে চচিয়াং প্রদেশের সহকারি দলীয় সচিব হন। তিনি ২০১২ সালে চচিয়াংয়ের গভর্নর হন, পরে চিয়াংসু প্রদেশের দলীয় সচিব এবং অবশেষে ২০১৭ সালে সাংহাইয়ের দলীয় সচিব হন। একই বছরে তিনি সিসিপি পলিটব্যুরোর সদস্য হওয়ার জন্য উন্নীত হন।
সাংহাইতে তার মেয়াদকালে, তিনি সাংহাই স্টক এক্সচেঞ্জ স্টার মার্কেট প্রতিষ্ঠা করেন, টেসলা ইনকর্পোরেটেডের গিগাফ্যাক্টরিসহ শহরে বিদেশী বিনিয়োগ তত্ত্বাবধান করেন, অভ্যন্তরীণ অভিবাসীদের বসবাসের অনুমতি পাওয়ার প্রক্রিয়া সহজতর করেন এবং জমি সঙ্কট মোকাবেলায় পাঁচটি নতুন শহর তৈরি করেন। তিনি একটি রোগের প্রাদুর্ভাব মোকাবেলায় ২০২২ সালে সাংহাইতে দুই মাসের লকডাউন তদারকি করেছিলেন, যা স্থানীয় অর্থনীতিকে মারাত্মকভাবে ক্ষতিগ্রস্থ করেছিল এবং সমালোচিত হয়েছিল। তা সত্ত্বেও, তিনি ২০২২ সালে পলিটব্যুরো স্ট্যান্ডিং কমিটিতে উন্নীত হন এবং ২০২৩ সালে প্রধানমন্ত্রী হন।
চচিয়াংয়ে বর্তমান সিসিপি সাধারণ সম্পাদক শি চিনফিংয়ের সাথে একসাথে কাজ করায়, লি-কে শি-র ঘনিষ্ঠ মিত্র হিসাবে বিবেচনা করা হয়। শি-র সাথে ঘনিষ্ঠতা থাকা সত্ত্বেও, লি-কে সাধারণত ব্যবসা-বান্ধব হিসাবে বিবেচনা করা হয়। লি+র সাথে আলিবাবা গ্রুপের জ্যাক মা-র মতো উদ্যোক্তাদের ঘনিষ্ঠ সম্পর্ক রয়েছে।
প্রাথমিক জীবন এবং শিক্ষা
লি ১৯৫৯ সালের জুলাই মাসে চচিয়াং প্রদেশের রুইয়েন শহরে জন্মগ্রহণ করেন। তিনি ১৯৭৬ থেকে ১৯৭৭ সাল পর্যন্ত রুইয়েন বিভাগের মাইউ জেলার সেচ পাম্প স্টেশনের একজন কর্মী ছিলেন এবং ১৯৭৭ থেকে ১৯৭৮ সাল পর্যন্ত রুইয়েনের তৃতীয় টুল কারখানায় কাজ করেছিলেন
লি ১৯৯৫ থেকে ১৯৯৭ সাল পর্যন্ত ব্যবস্থাপনা প্রকৌশল বিষয়ে কর্মজীবী-শিক্ষার্থী হিসেবে স্নাতক অধ্যয়নের জন্য চচিয়াং বিশ্ববিদ্যালয়ে এবং ২০০১ থেকে ২০০৪ সাল পর্যন্ত বিশ্ব অর্থনীতি বিষয়ে কর্মজীবী-শিক্ষার্থী হিসেবে স্নাতক অধ্যয়নের জন্য সেন্ট্রাল পার্টি স্কুলে যোগদান করেন। তিনি ২০০৩ থেকে ২০০৫ সাল পর্যন্ত হংকং পলিটেকনিক বিশ্ববিদ্যালয়ে পড়াশোনা করেছেন এবং ২০০৫ সালে ব্যবসায় প্রশাসনে স্নাতকোত্তর অর্জন করেছেন।
রেস্তরাঁ ও রন্ধনশিল্প বিভাগ, উমিয়া বিশ্ববিদ্যালয়
রেস্টুরেন্ট ও রন্ধনশিল্প বিভাগ, উমিয়া বিশ্ববিদ্যালয় (Restauranghögskolan i Umeå) হল উমিয়া বিশ্ববিদ্যালয়ের একটি অংশ।
লি ছিয়াং
স্থানীয় নেতৃত্ব
লি ১৯৮৩ সালের এপ্রিলে চীনা কমিউনিস্ট পার্টিতে (সিসিপি) যোগদান করেন। তিনি রুইয়েন বিভাগের কমিউনিস্ট যুব লীগের সম্পাদক ছিলেন। এরপর তিনি বেসামরিক বিষয়ের প্রাদেশিক বিভাগে ক্রমান্বয়ে জ্যেষ্ঠ পদে দায়িত্ব পালন করেন। পরে তিনি ইয়ংকাং শহরের কমিউনিস্ট পার্টির সেক্রেটারি হন এবং তারপরে প্রিফেকচার-স্তরের শহর ওয়েনচৌ]য়ের দলীয় সচিব হন। এসময়ে তার বয়স ছিল মাত্র ৪৩ বছর, যা তাঁকে ওয়েনচৌয়ের ইতিহাসে সর্বকনিষ্ঠ দলীয় সচিব হিসেবে পরিচিতি দেয়। ২০০৪ সালে লি চচিয়াং প্রাদেশিক দলীয় পরিষদের মহাসচিব হন এবং পরের বছরে স্থায়ী কমিটিতে একটি আসন অর্জন করেন, এসময় চচিয়াংয়ের দলীয় সচিব [[শি চিনফিং প্রশাসন ও সমন্বয়ের দায়িত্বে ছিলেন। ২০১১ সালের ফেব্রুয়ারিতে তিনি চচিয়াং প্রদেশের রাজনৈতিক ও আইন বিষয়ক সম্পাদক হন এবং কয়েক মাস পরে তাকে সহকারি দলীয় সচিব করা হয়।
রেস্তরাঁ ও রন্ধনশিল্প বিভাগ, উমিয়া বিশ্ববিদ্যালয়
১৯৯৬ সালে উমিয়া বিশ্ববিদ্যালয়ের রন্ধশিল্প বিভাগটি চালু হয়। ২০০২ সালে উমিয়া বিশ্ববিদ্যালয়ের রেস্টুরেন্ট এবং রন্ধনশিল্প বিভাগ শুরু হয়। সৃজনশীল রন্ধন বা রেস্টুরেন্ট আতিথেয়তার জন্য ব্যাচেলর ডিগ্রী দেয়া হয়।
লি ছিয়াং
স্থানীয় নেতৃত্ব
১৮ তম সিসিপি জাতীয় কংগ্রেসের পর, তিনি সিসিপি কেন্দ্রীয় পরিষদের বিকল্প সদস্য হন। ২১ ডিসেম্বর ২০১২ সালে তিনি প্রাদেশিক পার্টির সেক্রেটারি পদে পদোন্নতিপ্রাপ্ত চচিয়াং-এর ভারপ্রাপ্ত গভর্নর চিয়া পাওলুংয়ের স্থলাভিষিক্ত হন এবং ২০১৩ সালের ৩০শে জানুয়ারি তারিখে আনুষ্ঠানিকভাবে গভর্নর নির্বাচিত হন। তিনি ৪ জুলাই ২০১৬ পর্যন্ত গভর্নর হিসেবে দায়িত্ব পালন করেন। ২০১৪ সালে, যখন চচিয়াং একটি আন্তর্জাতিক ইন্টারনেট সম্মেলন করার প্রস্তুতি নিচ্ছিল, তখন লি প্রস্তাব করেছিলেন যে পশ্চিমা সংস্থাসমূহের জন্য চীনের কঠোর ইন্টারনেট নিয়ন্ত্রণ শিথিল করার হোক এবং স্বাগতিক শহরকে শিথিলকৃত ইন্টারনেট ব্যবহারের একটি পরীক্ষামূলক এলাকায় পরিণত করা হোক। এটি শেষ পর্যন্ত কেন্দ্রীয় নেতৃত্ব দ্বারা অনুমোদিত হয়নি। তিনি একটি প্রকল্পের উদ্যোগ নিয়েছিলেন যেখানে ব্যবসা-বান্ধব পরিবেশ ও ভাল ভৌত অবকাঠামো সম্মৃদ্ধ কিছু ছোট শহর তৈরি করা হবে। প্রকল্পটি পরবর্তিতে শি চিনফিংয়ের সমর্থন পায় ও সারা চীনে ছড়িয়ে দেওয়া হয়।
রেস্তরাঁ ও রন্ধনশিল্প বিভাগ, উমিয়া বিশ্ববিদ্যালয়
প্রতিষ্ঠার পর থেকেই প্রতিষ্ঠানটি ধীরে ধীরে উন্নতি লাভ করেছে। অতিথি অধ্যাপক গার্ট ক্লোৎজে এই বিভাগের অন্যতম একজন যিনি এই বিষয়ে অত্যন্ত অভিজ্ঞ। ২০০৫ সালে সুইডেনের অন্যতম বিখ্যাত রাঁধুনী এবং রেস্তঁরার পরিচালক মার্কাস স্যামুয়েলসন এই বিভাগে উপরি অধ্যাপক হিসেবে নিযুক্ত হন। বর্তমানে ম্যাথিয়াস ডালগ্রেন অধ্যাপক হিসেবে নিযুক্ত হন। ম্যাথিয়াস হলেন সুইডেনের একমাত্র বিশ্ব-পুরস্কারজয়ী ব্যক্তিত্ব এবং দুইটি রেস্তঁরা - স্টকহোমের ডাইনিং রুম এবং খাদ্য বার-এর পরিচালক।
লি ছিয়াং
স্থানীয় নেতৃত্ব
২০১৫ সালে লি সিসিপি নেতা শি চিনফিংয়ের সাথে মার্কিন যুক্তরাষ্ট্রে রাষ্ট্রীয় সফরে গিয়েছিলেন। ৩০শে জুন ২০১৬ সালে লি ছিয়াং চিয়াংসু প্রদেশের পার্টি সেক্রেটারি মনোনীত হন। তিনি ১৫ মাস দায়িত্ব পালন করেন যা গণপ্রজাতন্ত্রের ইতিহাসে সবচেয়ে কম সময়ের জন্য চিয়াংসু দলীয় সচিবের মেয়াদকাল। তার মেয়াদকালে তিনি বিনিয়োগকে উৎসাহিত করার জন্য আলিবাবা গ্রুপের জ্যাক মা- এর মতো ব্যবসায়িক কর্মকর্তাদের সাথে বৈঠকের ব্যবস্থা করেছিলেন।
২৯ অক্টোবর ২০১৭-তে, ১৯ তম দলীয় মহাসভার পর, লি সাংহাইয়ের দলীয় সচিব হিসাবে নিযুক্ত হন। একই বছর তিনি সিসিপি পলিটব্যুরোর সদস্য হিসেবেও নিযুক্ত হন। তাঁকে ব্যবসা-বান্ধব বলে মনে করা হয়, তিনি সাংহাইতে থাকাকালীন সাংহাই স্টক এক্সচেঞ্জ স্টার মার্কেটের মতো ব্যবসা-প্রতিষ্ঠান প্রতিষ্ঠার মাধ্যমে ব্যবসা-বান্ধব নীতি বাস্তবায়ন করেছিলেন। তিনি টেসলা, ইনকর্পোরেটেডের গিগাফ্যাক্টরি সহ শহরে ক্রমবর্ধমান বিদেশী বিনিয়োগ তদারকি করেন। তিনি অভ্যন্তরীণ অভিবাসিদের বসবাস সহজতর করার উদ্দেশ্যে অনুমোদনের সীমা হ্রাস করেন এবং শহরে জমি ঘাটতি কমাতে পাঁচটি নতুন শহর প্রতিষ্ঠা করেন। ২০২২ সালে লি সাংহাইতে একটি ২ মাস ব্যাপী লকডাউন দেন, যার কারণে অর্থনীতি মারাত্নকভাবে ক্ষতিগ্রস্ত হয়। তবুও, কথিত আছে যে তিনি "কোভিডের সাথে বসবাস" ধারণাটির প্রতি আগ্রহী ছিলেন। দ্য ওয়াল স্ট্রিট জার্নালের মতে, লি হলের চীনের শীর্ষ নেতৃত্বদের মধ্যে একজন যারা চায় চীনে কোভিড-১৯ মোকাবেলায় পশ্চিমা এমআরএনএ ভ্যাকসিন চালু করুক। জানা গেছে, তিনি চীনে বায়োএনটেকের প্রতিষেধক সরবরাহ করার চেষ্টা করেছিলেন।
শীর্ষ নেতৃত্ব
২০ তম সিসিপি কেন্দ্রীয় কমিটির প্রথম পূর্ণাঙ্গ অধিবেশনের পর, লি কিয়াংকে সিসিপি পলিটব্যুরোর স্থায়ী কমিটিতে নিযুক্ত করা হয়েছিল। তিনি ২০২৩ সালে প্রিমিয়ার হবেন বলে আশা করা হয়েছিল। তিনি ১৯৭৬ সালের পর প্রথম ব্যক্তি যিনি কেন্দ্রীয় সরকারে কোনো পূর্ব অভিজ্ঞতা ছাড়াই সরাসরি স্থানীয় সরকার থেকে প্রিমিয়ার পদে উন্নীত হচ্ছেন, বিশেষত ভাইস প্রিমিয়ার হিসেবে। বেইজিংয়ের রাষ্ট্রীয় কাউন্সিল পরিচালনার অভিজ্ঞতার অভাব তাকে জন্য শি জিনপিংয়ের সমর্থনের উপর অনেক বেশি নির্ভরশীল করে তোলে। রয়টার্স ৩ মার্চ ২০২৩ তারিখে একটি সূত্রের উদ্ধৃতি দিয়ে জানিয়েছিল যে লি ২০২২ সালের শেষের দিকে শির চাপকে অগ্রাহ্য করে শূন্য-কোভিড নীতি শিথিল করার জন্য চাপ দিয়েছিলেন। রয়টার্স আরও বলে যে লি সিসিপির কোভিড টাস্কফোর্সের প্রধান হয়েছিলেন এবং স্থানীয় সরকারগুলিকে কোভিড বিধিনিষেধ শিথিল করা চালিয়ে যেতে উত্সাহিত করেছিলেন। লি ১১ মার্চ প্রধানমন্ত্রী হিসাবে দায়িত্ব গ্রহণ করেন।
অর্থনীতি এবং ব্যবসা
শি জিং পিং এর সাথে তার ঘনিষ্ঠতা থাকা সত্ত্বেও, লিকে ব্যবসা-বান্ধব এবং অর্থনৈতিকভাবে তুলনামূলক সংস্কারবাদী হিসাবে দেখা হয়।  ২০০৩ সালে ওয়েনজুতে তার শাসনামলে, তিনি বলেছিলেন যে "ব্যক্তিগত অর্থনীতি না থাকলে, ওয়েনজু এর নগর উন্নয়ন কমপক্ষে এক শতাব্দী পিছিয়ে যাবে"। ২০১৪ সালে, লি বলেছিলেন যে "আরও আলিবাবা এবং আরও জ্যাক মাস হওয়া উচিত"। ২০১৫ সালে বলেছিলেন যে অর্থনৈতিক সংস্কার "জীবন ও মৃত্যুর" বিষয় এবং "সরকার সীমাহীন সরকার হতে পারে না।" তিনি আরও বলেছিলেন যে "একটি সীমিত অথচ কার্যকর আধুনিক সরকার গড়তে, আপনাকে সামাজিক সংস্থাগুলির কাছে প্রচুর ব্যবস্থাপনা ক্ষমতা হস্তান্তর করতে হবে।" দ্য ওয়াল স্ট্রিট জার্নাল অনুসারে, জ্যাক মা-এর সাথে লির ঘনিষ্ঠ সম্পর্ক রয়েছে। সংবাদপত্রটি আরও জানিয়েছে যে লি সরকারকে ব্যবসার বিরুদ্ধে তার নিয়ন্ত্রক পদক্ষেপগুলি আরও সহজতর করার পরামর্শ দিয়েছিলেন এবং বেসরকারি ব্যবসার উপর সরকারের কঠোর ব্যবস্থা নেওয়ার সময় ব্যবসায়ী এবং সরকারের মধ্যে মধ্যস্থতাকারী হিসাবে কাজ করেছিলেন।
বঙ্গবন্ধু জাতীয় কৃষি পুরস্কার
বঙ্গবন্ধু জাতীয় কৃষি পুরস্কার (পূর্বনাম রাষ্ট্রপতি কৃষি উন্নয়ন পদক) বাংলাদেশের একটি পুরস্কার। কৃষি ক্ষেত্রে উল্লেখযোগ্য অবদান রাখার স্বীকৃতিস্বরুপ ব্যক্তি ও প্রতিষ্ঠানকে এই পুরস্কার প্রদান করা হয়। এই পুরস্কার বাংলাদেশের কৃষি মন্ত্রণালয়ের অধীনে ১৯৭৩ সাল থেকে প্রদান করা শুরু হয়।
ইতিহাস
কৃষি ক্ষেত্রে সার্বিক উন্নয়নের লক্ষ্যে কৃষি সংশ্লিষ্ট ব্যক্তি বা প্রতিষ্ঠানকে কৃষি খাতে নতুন নতুন জ্ঞান অর্জন, কৃষি প্রযুক্তি উদ্ভাবন এবং সম্প্রসারনের ক্ষেত্রে বিশেষ ভুমিকা পালনে উৎসাহিত করার উদ্দেশ্যে এই পুরস্কার প্রবর্তন করা হয়।
৫২৭
৫২৭ গ্রেগরীয় বর্ষপঞ্জির একটি সাধারণ বছর।
বঙ্গবন্ধু জাতীয় কৃষি পুরস্কার
পুরস্কার
প্রত্যেক পদকপ্রাপ্তদের পদক ও সনদের পাশাপাশি, স্বর্ণ পদকপ্রাপ্তদের ২৫ হাজার টাকা, রৌপ্য পদকপ্রাপ্তদের ১৫ হাজার ও ব্রোঞ্জ পদকপ্রাপ্তদের সাড়ে ৭ হাজার টাকার চেক প্রদান করা হয়।
বাছাই প্রক্রিয়া
বঙ্গবন্ধু কৃষি পুরস্কার বোর্ড অফ ট্রাস্টের একটি নির্দিষ্ট প্রক্রিয়া অনুসরণ করে মন্ত্রিপরিষদ বিভাগ ও কৃষি মন্ত্রণালয় “বঙ্গবন্ধু জাতীয় কৃষি পুরস্কার” প্রদান করে থাকে। পুরস্কারের বিজ্ঞপ্তি প্রকাশের পর মনোনয়ন প্রদানকারী যোগ্য সংস্থা ও ব্যক্তিগণ নীতিমালা অনুযায়ী পুরস্কার পাওয়ার যোগ্য প্রার্থীদের নামের তালিকা উপজেলা মনোনয়ন কমিটির নিকট যাচাই বাছাইয়ের জন্য প্রেরণ করে। এরপর নীতিমালা অনুযায়ী প্রাথমিক যাচাই বাছাই করে পুরস্কার পাওয়ার যোগ্য প্রার্থীদের নামের তালিকা জেলা মনোনয়ন কমিটির নিকট প্রেরণ করা হয়। এছাড়া সরাসরি মনোনয়ন পাওয়া পুরস্কার প্রার্থীদের নামের তালিকা একই সময়ের মধ্যে মন্ত্রণালয়ে পাঠানো হয়। জেলা মনোনয়ন কমিটির যাচাই-বাছাই শেষ হলে পুরস্কার প্রার্থীদের নামের তালিকা কৃষি মন্ত্রণালয়ের নিকট চূড়ান্ত সিদ্ধান্তের জন্য পাঠানো হয়। কৃষি মন্ত্রণালয়, মন্ত্রিপরিষদ বিভাগ, বঙ্গবন্ধু কৃষি পুরস্কার বোর্ড অফ ট্রাস্টের সম্মিলিত যাচাই-বাচাইয়ের পর “বঙ্গবন্ধু জাতীয় কৃষি পুরস্কার” বিজয়ী ব্যক্তি, সংস্থা ও প্রতিষ্ঠানের নাম ও পুরস্কার প্রদানের তারিখ, সময়, স্থান সংশ্লিষ্ট সকলকে জানানো হয়।
ক্ষেত্র
বঙ্গবন্ধু জাতীয় কৃষি পুরস্কার প্রদান করা হয় ১০ টি বিষয়েঃ
মার্কিন পররাষ্ট্র দফতর
মার্কিন পররাষ্ট্র দফতর
রাজ্য বিভাগ হিসাবেও উল্লেখিত, এই দফতরের কাজ অন্য দেশের পররাষ্ট্র মন্ত্রণালয়ের সাথে যুক্তরাষ্ট্রের আন্তর্জাতিক সম্পর্ক স্থাপন, যার দায়ভার মার্কিন যুক্তরাষ্ট্রের ফেডারেল নির্বাহী বিভাগের। মার্কিন পররাষ্ট্র দফতর ১৭৮৯ সালে নির্মিত হয়েছিল এবং তখনই প্রথম নির্বাহী বিভাগের প্রতিষ্ঠিত হয়।
মার্কিন পররাষ্ট্র দফতরটি হ্যারি এস ট্রুম্যান বিল্ডিং ২২০১ সি, নিউইয়র্ক এ সদর দফতর করা হয়, যা হোয়াইট হাউস থেকে কয়েক ব্লক দূরে ওয়াশিংটন ডি সি এর আশেপাশে। পররাষ্ট্র দফতরটি বিদেশে মার্কিন যুক্তরাষ্ট্র কূটনৈতিক মিশনের কাজ করে এবং মার্কিন যুক্তরাষ্ট্র কূটনৈতিক প্রচেষ্টা এবং মার্কিন পররাষ্ট্রনীতি বাস্তবায়নের জন্য দায়বদ্ধ থাকে। মার্কিন পররাষ্ট্র দফতর এছাড়াও ২০০ টিরও বেশি বহুপাক্ষিক চুক্তির জন্য পরিকল্পিত।
দফতর প্রেসিডেন্ট কর্তৃক মনোনীত এবং সেনেট দ্বারা নিশ্চিত মন্ত্রিসভার একজনকে রাষ্ট্র সচিব সদস্য করা হয়। বর্তমান রাষ্ট্র সচিব জন কেরি।
ইতিহাস
১৭৮৭ সালে ফিলাডেলফিয়ায় মার্কিন সংবিধানের প্রকাশ হয় এবং পরের বছর ১৩ টি রাজ্যে অনুমোদনের পর রাষ্ট্রপতি জাতির বৈদেশিক সম্পর্ক পরিচালনার জন্য দায়িত্ব নেন। যাইহোক,এটি স্পষ্ট হয়ে ওঠে যে, শীঘ্রই একটি নির্বাহী বিভাগের প্রয়োজন ছিল যা রাষ্ট্রপতির সাথে নতুন ফেডারেল সরকারের মধ্যে সম্পর্ক সমর্থন করবে।
২১শে জুলাই, ১৭৮৯ হাউস প্রতিনিধিরা এবং সেনেট পররাষ্ট্র দফতর প্রতিষ্ঠা করতে আইন অনুমোদন করেন এবং নতুন সংবিধানের অধীনে প্রথম ফেডারেল সংস্থা হিসেবে পররাষ্ট্র দপ্তরটিকে জুলাই ২৭ তারিখে প্রেসিডেন্ট ওয়াশিংটন আইন স্বাক্ষর করেন। এই আইন রাষ্ট্র বিভাগের মৌলিক আইন হিসেবে রক্ষিত। সেপ্টেম্বর ১৭৮৯ সালে, অতিরিক্ত আইন সংস্থা রাজ্য দপ্তরটির নাম পরিবর্তন করেন এবং বিভিন্ন অন্তর্ভুক্ত কর্তব্যের জন্যে নিয়োগ প্রদান করেন।
আইজ ওয়াইড শাট
আইজ ওয়াইড শাট হল স্ট্যানলি কুবরিক পরিচালিত ও প্রযোজিত ১৯৯৯ সালের যৌনউত্তেজক মনস্তাত্ত্বিক নাট্য চলচ্চিত্র। আর্থার শ্নিৎজলারের ১৯২৬ সালের ট্রাউমনোভেলে উপন্যাসিকা অবলম্বনে এই চলচ্চিত্রের চিত্রনাট্য রচনা করেছেন কুবরিক ও ফ্রেডরিক রাফায়েল। গল্পটির পটভূমিত বিংশ শতাব্দীর প্রারমের ভিয়েনা শহর থেকে ১৯৯০-এর দশকের নিউ ইয়র্ক সিটিতে পরিবর্তিত করা হয়। চলচ্চিত্রে ডক্টর বিল হারফোর্ড তার স্ত্রী অ্যালিস যখন এক বছর পূর্বে একটি সম্পর্কে জড়ানোর পরিকল্পনার কথা জানান তখন আশ্চর্য হন। তিনি রাত্রিকালীন এক রোমাঞ্চকর সফরে বের হন এবং এই সময়ে তিনি একটি বেনামি সংঘের মুখোশ পরিহিত ব্যক্তিদের সমবেত যৌনক্রিয়ার স্থলে অনুপ্রবেশ করেন।
তাকুতো কাতো
তাকুতো কাতো (加藤 匠人, Takuto Kato; জন্ম: ৯ মে ১৯৯৯) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিওয়া রেইসোলের হয়ে মধ্যমাঠের খেলোয়াড় হিসেবে খেলেন।  তিনি মূলত কেন্দ্রীয় মধ্যমাঠের খেলোয়াড় হিসেবে খেলেন।
প্রারম্ভিক জীবন
তাকুতো কাতো ১৯৯৯ সালের ৯ই মে তারিখে জাপানের সাইতামা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
টিনের তলোয়ার
টিনের তলোয়ার বিখ্যাত নাট্যকার ও অভিনেতা উৎপল দত্ত কর্তৃক রচিত ও পরিচালিত একটি বাংলা নাটক। নাটকটি প্রযোজনা করে পিপলস্‌ লিটল থিয়েটার।
নাটকের ইতিহাস
টিনের তলোয়ার নাটকটি উৎপল দত্তের পরিচালনায় ১২ই আগস্ট, ১৯৭১ খ্রিষ্টাব্দে পিপলস্‌ লিটল থিয়েটারের প্রযোজনায় কলকাতা শহরে ,রবীন্দ্রসদন মঞ্চে প্রথম অভিনীত হয়।পিপলস্‌ লিটল থিয়েটারের এটি প্রথম প্রযোজনা । জাতীয় সাহিত্য পরিষদ ১৯৭৩ খ্রিষ্টাব্দের জুন মাসে এই নাটকটি প্রথম প্রকাশ করেন। এই নাটকটি হিন্দী ভাষায় টীন কি তলবার নামে অনামিকা বিমল্পাঠ ও পরে দেবকান্ত শুক্লা প্রযোজনা করে মঞ্চস্থ করেন। ঊনবিংশ শতকে, অপরিসীম আত্মত্যাগে যাঁরা বাংলা পেশাদার রঙ্গমঞ্চে গড়ে তুলেছিলেন - এই নাটক তাদের প্রতি শ্রদ্ধাঞ্জলি । এই নাটকের মুখবন্ধে, উৎপল দত্ত লিখেছেনঃ 'বাংলা সাধারণ রঙ্গালয়ের শতবার্ষিকীতে প্রণাম করি সেই আশ্চর্য মানুষগুলিকে- যাহারা কুষ্ঠগ্রস্থ সমাজের কোন নিয়ম মানেন নাই, সমাজও যাহাদের দিয়াছিল অপমান ও লাঞ্ছনা । যাহারা মুৎসুদ্দীদের পৃষ্ঠপোষকতায় থাকিয়াও ধনীদের মুখোশ টানিয়া খুলিয়া দিতে ছাড়েন নাই । যাহারা পশুশক্তির ব্যাদিত মুখগহবরের সম্মুখে টিনের তলোয়ার নাড়িয়া পরাধীন জাতির হৃদয়বেদনাকে দিয়াছিল বিদ্রোহ-মূর্তি।যাহারা বহু বাচষ্পতি-শিরোমণি, বহু রাজা মহারাজার শত পদাঘাতে জর্জরিত, যাহারা অপাংক্তেয় ছোটলোকের আশীর্বাদধন্য, যাহারা ভালবাসার বিশাল আলিঙ্গন উন্মুক্ত করিয়া জনগনের গভীরে ঘুরিয়া বেড়াইতেন । যাহারা সৃষ্টিছাড়া, বেপরোয়া,বাঁধনহারা । যাহারা মাতাল, উদ্দাম, সৃষ্টির নেশায় উন্মাদ। যাহাদের মদ্যাসিক্ত অঙ্গুলিস্পর্শে ছিল বিশ্বকর্মার জাদু। যাহাদের উল্লসিত প্রতিভায় সৃষ্টি হইল বাঙালীর নাট্যশালা,জাতির দর্পণ,বিদ্রোহের মুখপত্র।যাহারা আমাদের শৈলেন্দ্রসদৃশ পূর্বসূরী। '
নাটকের সংক্ষিপ্ত বর্ণনা
নাটকের ঘটনা স্থান- কলকাতা, কাল- ঊনবিংশ শতক
নাটকের মুখ্য চরিত্র - নাটকটি ঊনবিংশ শতাব্দীর একটি বাস্তব চিত্র। ১৮৭৬ সালে, ব্রিটিশ সরকার কুখ্যাত নাট্য নিয়ন্ত্রণ আইন প্রণয়ন করেছিল। ব্রিটিশ সরকার, নাটকের মাধ্যমে সরকার বিরোধী মনোভাব  গড়ে উঠতে দেখে - শঙ্কিত হয়ে এই আইনটি করে । এই আইনের পটভূমিকায়, বাংলা নাটকের ফেলে আসা ইতিহাসের মধ্যে তৎকালীন সমাজের নিপীড়ন নিষ্পেষণের ছবি এই নাটকে আঁকা হয়েছে। রাজদ্রোহমূলক নাটকগুলিকে ব্রিটিশ সরকার অশ্লীলতার অভিযোগ তুলে নিষিদ্ধ ঘোষণা করেছিল ও নাটকের উপর সরাসরি আক্রমনও চালান হচ্ছিল। এছাড়া, কিছু স্বল্প শিক্ষিত ধনপতির ব্যভিচারের ফণাও নাটকের উপর থাকত। সেই যুগপরিবেশকে এই নাটকে ধরা হয়েছে। নাটকে, বীরকৃষ্ণ দাঁ মুৎসুদ্দী ধনপতি। তার কাছে নাট্যশিল্প এবং মঞ্চের পণ্যমূল্য ছাড়া আর কোন মুল্য নেই। সে সময় ,এই বীরকৃষ্ণদের মত একধরনের ত্রিশঙ্কু সম্প্রদায় তৈরী হয়েছিল, যারা একদিকে ইংরেজদের স্বার্থ অটুট রাখত অন্যদিকে মেকি আভিজাত্যবোধে আর টাকার গরিমায় সাহিত্যে, সংস্কৃতিতে, নাটকে মাতব্বরি করত। বেণীমাধব ওরফে কাপ্তেনবাবু এ নাটকের সর্বপ্রধান চরিত্র। বেণীমাধব কোন একক অস্তিত্ব নন - তিনি যেন সেই যুগের অসামান্য নাট্য ব্যক্তিত্ব গিরিশচন্দ্র ঘোষ, উপেন্দ্রনাথ দাস, দীনবন্ধু মিত্র ,অমৃতলাল বসুদের মত মানুষের সমবায় উপস্থিতি। তিনি 'বাংলা থিয়েটারের গ্যারিক'। বেণীমাধবের কাছে সবার উপর শিল্প সত্য। শিল্পীর স্বাধীনতা তার কাম্য, সে স্বাধীনতা যে কোন মূল্যে লাভ করতে তিনি কুন্ঠিত নন। বেণীমাধবের মত মানুষকে আপোস করতে হয় বীরকৃষ্ণের মত কদর্য, নারীমাংসলোভী বাবুদের সাথে।
প্রিয়নাথ একজন পাশ্চাত্য শিক্ষায় শিক্ষিত তরুণ। সে বাবু-সংস্কৃতির উত্তারাধীকার ঘৃণা ভরে প্রত্যাখ্যান করে ক্রমশ শ্রেণীচ্যূত অবস্থানে পৌঁছায়। ময়নাকে ভালবেসেও বীরকৃষ্ণের খপ্পর থেকে তাকে বাঁচাতে পারেনা। প্রিয়নাথ নিরুপায় ক্ষোভে ও ক্রোধে ফুঁসতে ফুঁসতে বলে - '...আমি অমৃতবাজার পত্রিকায় পত্র লিখবো। ইন্ডিয়ান এসোসিয়েশনে বক্তৃতা দেবো। বলব - ব্রিটিশ জলদস্যুর অত্যাচারে যখন দেশ গোরস্থানে পরিণত, তখন বাবুগণ হিন্দুয়ানি ,মদ ,পতিতা ,বুলবুলি ও ময়ূরবাহন নাটক লইয়া কালাতিপাত করিতেছেন।' - প্রিয়নাথ তাই নাটক লেখে 'তিতুমীর'। লেখাপড়া না জানা গরীব মেথর মথুর ও প্রিয়নাথ - দুজন দুরকম ভাবে বেণীমাধবের সাংস্কৃতিক দুর্গে কামান দাগে।
বসুন্ধরা ,একজনের প্রতারণায় বেশ্যা হয়েছিল। তারপর থিয়েটারে সে তার আশ্রয় পেয়েছিল। থিয়েটারে সে পেয়েছিল বাঁচবার পথ। ময়নার মধ্যে দিয়ে, সে তার নিজের সম্পূর্ণতা পেতে চায় - সে চায় ময়না প্রিয়ব্রতকে নিয়ে ঘর বাঁধুক। কিন্তু ময়না, কপট মায়াকাননে থাকতে চায়। রঙ্গমঞ্চে অভিনয়-সাফল্য ময়নাকে বদলে দেয় - সে বীরকৃষ্ণ দাঁ এর রক্ষিতা হয়েও থাকতে রাজী, কিন্তু থিয়েটার ছাড়া সে বাঁচবে না । সে বলে - '...দারিদ্রকে আমি ঘৃণা করি । সোপান বেয়ে ধীরে উঠেছি এখানে, গায়ে উঠেছে গয়নাত, পায়ের কাছে হাতজোড় করে ধন্না দিয়ে পড়ে আছে কলকাতার বড়লোকের দল। আবার ধাপে ধাপে নেমে গিয়ে গেরস্ত ঘরে ঝি-গিরি আমি করতে পারবো না ।' ময়না যাকে স্বাধীনতা ভাবছে, তা যে আসলে একটা রুচিহীন ব্যাধিগ্রস্থ মুৎসুদ্দির শয্যায় দেহদান, সেটা প্রিয়নাথ তাকে বোঝাবার চেষ্টা করেছেন । ময়নার ট্রাডেজী সেকালের অধিকাংশ অভিনেত্রী জীবনের ট্রাজেডি।
'শুন গো ভারত ভূমি
কত নিদ্রা যাবে তুমি
উঠ ত্যজ ঘুমঘোর
হইল হইল ভোর
দিনকর প্রাচীতে উদয় '
নাটকের গান
বিদেশী দস্যুর তীরে হৃদয় রিধির ধার কোথ সে গরিমা ! মহিমা কোথায় ? গগনবিহারী পক্ষী ভূমিতে মুটায় বন্দিগণ বিরচিত গীত উপহার দুখের কাহিনী বিনা কিবা আছে আর ?'
স্বদেশ আমার, কিবা জ্যোতির্মন্ডলী ! ভূষিত ললাট তব, অস্তে গেছে চল সে দিন তোমার
আমেরিকান সোসাইটি ফর মেক্যানিক্যাল ইঞ্জিনিয়ার্স
আমেরিকান সোসাইটি ফর মেক্যানিক্যাল ইঞ্জিনিয়ার্স ("American Society of Mechanical Engineers" - "ASME"') (এএসএমই) একটি পেশাদার সংগঠন, বিশেষতঃ প্রকৌশল বিদ্যার যন্ত্র প্রকৌশল বিষয়ক। আলেকজান্ডার লাইমান হলি, হেনরি রসিটের ওয়ার্থিংটন, জন এডিসন সুইট এবং ম্যাথিয়াস এন. ফর্নি অসংখ্য বয়লারের প্রেসার ভেসেলের বিকল হয়ে যাওয়ার পরিপ্রেক্ষিতে ১৮৮০ সালে এএসএমই (ASME) প্রতিষ্ঠা করেন। এই সংগঠনটি যন্ত্রপাতির জন্যে নিয়ম-কানুন আর আদর্শ তৈরি করে থাকে। এএসএমই এর প্রকাশনালয় এএসএমই প্রেস পৃথিবীর অন্যতম বৃহৎ কারিগরি প্রকাশনা সংস্থা, এই সংগঠন প্রতি বছর বহু সংখ্যক কারিগরি সম্মেলন, শত শত পেশাদারী উন্নয়ন কোর্স পরিচালনা এবং অনেক শিক্ষামূলক কার্যক্রমের ব্যয়ভার বহন করে থাকে।
বিশা
বিশা, যা কলাত বিশাহ নামেও পরিচিত, দক্ষিণ-পশ্চিম সৌদি আরব প্রদেশ, 'আসিরের একটি শহর। প্রতিবেশী প্রদেশ আসিরের সাথে একীভূত হওয়ার আগে বিশা তার নিজস্ব প্রদেশ ছিল। ২০১০ সালের আদমশুমারি অনুসারে বিশার জনসংখ্যা ২০৬,৩৪৫, প্রায় ২৪০টি গ্রাম এবং ৫৮টি বৃহত্তর জনবসতি যা বিশা উপত্যকার (আরব উপদ্বীপের দীর্ঘতম উপত্যকা) উভয় পাশে ছড়িয়ে রয়েছে। শহরটি আরব উপদ্বীপের দক্ষিণে অবস্থিত, যা প্রায় সম্পূর্ণরূপে সৌদি আরব রাজ্যের প্রশাসনের অধীনে। এটি প্রায় ৬১০ মিটার (২,০০০) উচ্চতায় দাঁড়িয়ে আছে ফুট.) সমুদ্রপৃষ্ঠের উপরে।
বিরল ইউনিয়ন
বিরল ইউনিয়ন বাংলাদেশের রংপুর বিভাগের দিনাজপুর জেলার বিরল উপজেলার অন্তর্গত একটি ইউনিয়ন পরিষদ। এটি ৮৯.৮৭ কিমি২ (৩৪.৭০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৭,৪২৬ জন। ইউনিয়নটিতে মোট গ্রামের সংখ্যা ২১টি ও মৌজার সংখ্যা ২১টি।
৫২৮
৫২৮ গ্রেগরীয় বর্ষপঞ্জির একটি অধিবর্ষ।
বালজুরাশী
বালজুরাশি বা বিলজুরাশি হল আল বাহাহ অঞ্চলের একটি শহর, দক্ষিণ-পশ্চিম সৌদি আরব । এটি ছিল এই অঞ্চলের রাজধানী যার মধ্যে গামিদ এবং জাহরান উপজাতি অন্তর্ভুক্ত ছিল। এটি আল বাহাহ অঞ্চলের একটি মাঝারি আকারের শহর। ভ্রমণের জন্য সেরা সময় আগস্টের মাঝামাঝি থেকে সেপ্টেম্বরের শেষ পর্যন্ত। বালজুরাশীর অধিকাংশ আদিবাসী এর বাইরে বাস করে; যাইহোক, তাদের মধ্যে একটি বিশাল সংখ্যক তাদের গ্রীষ্মকালীন ছুটি শহরে কাটায়, যা গ্রীষ্মকালে জনসংখ্যার ব্যাপক বৃদ্ধিকে ব্যাখ্যা করে।
বালজুরশির স্থানীয় লোকেরা সৌদি আরবের অগ্রগতিতে অন্যান্য উপজাতির মতোই অবদান রেখেছে। সৌদি আরবের বিখ্যাত কিছু ব্যবসায়ী বালজুরাশির। বালজুরাশির লোকেরা সুশিক্ষিত কারণ বালজুরাশী ছিল সৌদি আরবের দক্ষিণে আলোকিত কেন্দ্র এবং শত শত বছর ধরে পুরনো বাণিজ্য পথের কেন্দ্রস্থল। বালজুরাশির স্থানীয়দের একটি বিশাল জনসংখ্যা সমগ্র রাজ্য জুড়ে বিশ্ববিদ্যালয় এবং কলেজগুলিতে শিক্ষাবিদ হিসাবে পরিচিত। তারা সৌদি আরবের শিল্প ও বাণিজ্যিক সংস্থাগুলিতে অবদানের জন্য বিখ্যাত, বিশেষ করে জাতীয় তেল সংস্থা আরামকো, যেখানে অনেক ভাইস প্রেসিডেন্ট বালজুরশির। স্থানটিকে ঘামিদি উপজাতি অধ্যুষিত একটি উপজাতীয় শহর বলে মনে করা হয়, যা সৌদি আরবের একটি বড় উপজাতি।
"সারা পর্বতমালায় অবস্থিত একটি প্রধান গ্রীষ্মকালীন রিসর্ট এবং আভার সাথে তায়েফকে সংযোগকারী রাস্তার সবচেয়ে সুন্দর দক্ষিণ শহরগুলির মধ্যে একটি। রাঘদানের মত সুন্দর বন আপনাকে অবিশ্বাস করে যে আপনি সৌদি আরবে আছেন। এটি এক হাজার এক ওয়াচটাওয়ারের দেশ। বালজুরাশি হল একটি ভগিনী শহর যা একটি প্রাচীন মৌসুমী উটের ট্রেইলের মাথায় এত খাড়া যেটির নাম " উট স্টেপস"। বালজৌরাশির উটের ধাপগুলি মানবসৃষ্ট পদক্ষেপগুলির একটি সেট যা উটগুলিকে এই স্কার্পমেন্টে উঠতে দেয়। তারা নীচের দিকে সমস্ত পথ প্রসারিত করে।"
ট্যাবলেট (ঔষধ)
থাম্ব| সাধারণ ডিস্ক-আকৃতির ট্যাবলেট ট্যাবলেট (পিল নামেও পরিচিত) হল একটি ফার্মাসিউটিক্যাল মুখে খাওয়ার ঔষধমাত্রার রূপ বা ডোজ ফর্ম (ওরাল সলিড ডোজ, বা ওএসডি) বা কঠিন একক ডোজ ফর্ম। ট্যাবলেটগুলিকে ওষুধের কঠিন একক ডোজ ফর্ম বা উপযুক্ত সহযোগী উপাদান বা এক্সিপিয়েন্ট সহ ওষুধ হিসাবে সংজ্ঞায়িত করা যেতে পারে। এটি সক্রিয় পদার্থ এবং সহযোগী উপাদানের মিশ্রণে গঠিত, সাধারণত পাউডার আকার থেকে, একটি শক্ত ডোজে পরিণত করতে একে চাপা দেওয়া বা সংকুচিত করা হয়।
ট্যাবলেটগুলি ছাঁচনির্মাণ বা কম্প্রেশন দ্বারা প্রস্তুত করা হয়। কার্যকরী ট্যাবলেটিং নিশ্চিত করার জন্য এক্সিপিয়েন্টের মধ্যে মিশ্রিত উপাদান, বাইন্ডার বা দানাদার এজেন্ট, গ্লিডেন্ট (প্রবাহ সহায়ক) এবং লুব্রিকেন্ট অন্তর্ভুক্ত থাকতে পারে; পাচনতন্ত্রে ট্যাবলেট বিচ্ছেদকে উন্নীত করার জন্য বিচ্ছিন্নকারী; স্বাদ বাড়াতে সুইটেনার বা ফ্লেভার; এবং রঙ্গক ট্যাবলেটগুলিকে দৃশ্যত আকর্ষণীয় করে তুলতে বা একটি অজানা ট্যাবলেটের চাক্ষুষ সনাক্তকরণে সহায়তা করে। একটি পলিমার আবরণ প্রায়শই ট্যাবলেটটিকে মসৃণ এবং সহজে গিলে ফেলার জন্য, সক্রিয় উপাদানের মুক্তির হার নিয়ন্ত্রণ করতে, এটিকে পরিবেশের প্রতি আরও প্রতিরোধী করতে (এর শেলফ লাইফ বাড়ানো) বা ট্যাবলেটের চেহারা উন্নত করতে প্রয়োগ করা হয়। ওষুধের ট্যাবলেটগুলি মূলত তাদের উপাদানগুলি নির্ধারিত যে রঙের একটি ডিস্কের আকারে তৈরি করা হয়, কিন্তু এখন বিভিন্ন ওষুধকে আলাদা করতে সাহায্য করার জন্য অনেক আকার এবং রঙে তৈরি করা হয়। ট্যাবলেটগুলি প্রায়শই চিহ্ন, অক্ষর এবং সংখ্যা দিয়ে স্ট্যাম্প করা হয়, যা তাদের সনাক্ত করতে সক্ষম করে। গিলে ফেলা ট্যাবলেটের আকার কয়েক মিলিমিটার থেকে প্রায় এক সেন্টিমিটার পর্যন্ত হতে পারে।
সংকুচিত ট্যাবলেটটি বর্তমানে ব্যবহৃত সবচেয়ে জনপ্রিয় ডোজ ফর্ম। সমস্ত প্রেসক্রিপশনের প্রায় দুই-তৃতীয়াংশ কঠিন ডোজ ফর্ম হিসাবে থাকে এবং এর মধ্যে অর্ধেক সংকুচিত ট্যাবলেট। একটি নির্দিষ্ট সাইটে একটি সঠিক ডোজ প্রদানের জন্য একটি ট্যাবলেট তৈরি করা যেতে পারে; এটি সাধারণত মৌখিকভাবে নেওয়া হয়, তবে সাবলিঙ্গুয়ালি, বুকালি, মলদ্বার বা যোনিপথেও দেওয়া যেতে পারে। ট্যাবলেট মৌখিকভাবে গ্রহণ করা ওষুধ যেমন সিরাপ, ইলিক্সির, সাসপেনশন এবং ইমালশনের মত অনেকগুলি ফর্মের মধ্যে একটি।
ইতিহাস
পিলগুলি প্রায় ১৫০০ খ্রিস্টপূর্বাব্দের বলে মনে করা হয়। পূর্ববর্তী চিকিৎসা রেসিপি, যেমন ৪০০০ খ্রিস্টপূর্বাব্দের, কঠিন পদার্থের পরিবর্তে তরল প্রস্তুতির জন্য ছিল। বড়িগুলির প্রথম উল্লেখ প্রাচীন মিশরে প্যাপিরাসে পাওয়া গিয়েছিল এবং এতে রুটির ময়দা, মধু বা গ্রীজ ছিল। ঔষধি উপাদান, যেমন উদ্ভিদ গুঁড়ো বা মশলা, মিশ্রিত করা হতো এবং হাতে তৈরি করা ছোট বল বা বড়ি তৈরি করতে। প্রাচীন গ্রিসে, এই জাতীয় ওষুধগুলি কাটাপোটিয়া ("গিলতে হবে এমন কিছু") নামে পরিচিত ছিল, এবং রোমান পণ্ডিত প্লিনি, যিনি ২৩ থেকে ৭৯ খ্রিস্টাব্দ পর্যন্ত বেঁচে ছিলেন, প্রথমে একটি নাম দিয়েছিলেন যাকে আমরা এখন পিল বলে থাকি, তাদের পিলুলা বলে।
বড়িগুলি সর্বদা গিলতে কঠিন ছিল এবং সেগুলিকে সহজে নামানোর জন্য দীর্ঘ প্রচেষ্টা করা হয়েছে। মধ্যযুগীয় সময়ে, মানুষ পিচ্ছিল উদ্ভিদ পদার্থ দিয়ে বড়ি লেপা দিত। ১৯ শতকের সাম্প্রতিক হিসাবে ব্যবহৃত আরেকটি পদ্ধতি ছিল তাদের সোনা এবং রৌপ্য দিয়ে গাল্ড করা, যদিও এটি প্রায়শই বোঝায় যে তারা কোন প্রভাব ছাড়াই পরিপাকতন্ত্রের মধ্য দিয়ে যাবে। ১৮০০-এর দশকে চিনি-আবরণ এবং জেলাটিন-আবরণ উদ্ভাবিত হয়েছিল, যেমন ছিল জেলটিন ক্যাপসুল।
১৮৪৩ সালে, ব্রিটিশ চিত্রশিল্পী এবং উদ্ভাবক উইলিয়াম ব্রোকেডনকে একটি যন্ত্রের পেটেন্ট দেওয়া হয়েছিল যা "ছাঁচে চাপ দিয়ে বড়ি, লজেঞ্জস এবং ব্ল্যাক লিডকে আকার দেওয়ায়" সক্ষম। ডিভাইসটি আঠালো ব্যবহার ছাড়াই পাউডারকে একটি ট্যাবলেটে সংকুচিত করতে সক্ষম ছিল।
দেড়গাঁও
দেড়গাঁও (দেরগাঁও) অসমের গোলাঘাট জেলায় অবস্থিত একটি নগর।
ভৌগোলিক বিবরণ
দেড়গাঁওয়ের স্থানাংক হচ্ছে । সাগরপৃষ্ঠ থেকে এর উচ্চতা ৮২মিটার(২৬৯)ফুট।
জনসংখ্যা
২০০১ সনের জনগননা অনুযায়ী দেড়গাঁওয়ের জনসংখ্যা হচ্ছে ১৩,৩৬৪ জন । যার ৫৬% পুরুষ ও ৪৪% মহিলা। এখানের সাক্ষরতার হার ৮৫%, পুরুয ও মহিলার সাক্ষরতার হার ক্রমান্বয়ে ৮৮% ও ৮১%। এখানকার জনসংখ্যার প্রায় ১০% ছয় বছরের অনুর্ধর।
রাজনীতি
দেড়গাঁও কলিয়াবর লোকসভা সমষ্টির অন্তর্গত।
যাতায়ত
৩৭ নং ভারতীয় জাতীয় সড়ক দেড়গাঁওকে ভারতের বিভিন্ন প্রান্তের সঙ্গে সংযুক্ত করে। এর নিকটতম রেল স্টেশন হচ্ছে বরুয়াবামুণ গাঁও রেল স্টেশন। দেড়গাঁওয়ের নিকটবর্তী বিমানবন্দরটি হচ্ছে যোরহাটের বড়ৈয়া বিমানবন্দর।
অলিম্পিয়াস
অলিম্পিয়াস (Ὀλυμπιάς, ) ৩৭৫–৩১৬ খ্রিস্টপূর্বাব্দ ) ম্যাসিডনের আর্গিয়াদ রাজবংশের রাজা দ্বিতীয় ফিলিপের চতুর্থ রাণী এবং মহান আলেকজান্ডারের মাতা ছিলেন।
প্রথম জীবন
অলিম্পিয়াস এপাইরাসের রাজা প্রথম নিওপ্তলেমাসের কন্যা ও প্রথম আলেকজান্ডারের ভগিনী ছিলেন। প্লুতার্ক তার এথিকা নামক গ্রন্থে উল্লেখ করেছেন যে, অলিম্পিয়াসের আসল নাম ছিল পলিক্সেনা এবং দ্বিতীয় ফিলিপের সঙ্গে বিবাহের পূর্বে তিনি নিজের নাম পরিবর্তন করে মার্তালে রাখেন।
বৈবাহিক জীবন
৩৬০ খ্রিস্টপূর্বাব্দে প্রথম নিওপ্তলেমাসের মৃত্যু হলে তার ভাই আরিব্বাস এপাইরাসের সিংহাসএন আরোহণ করেন। ৩৫৮ খ্রিস্টপূর্বাব্দে তিনি ম্যাসিডনের নতুন রাজা দ্বিতীয় ফিলিপের সঙ্গে চুক্তি সম্পাদন করে ম্যাসিডনের সঙ্গে এপাইরাসের মধ্যে পারস্পরিক মৈত্রী স্থাপন করেন। ৩৫৭ খ্রিস্টপূর্বাব্দে পলিক্সেনার সঙ্গে দ্বিতীয় ফিলিপের বিবাহের ফলে এই মৈত্রী আরো মজবুত হয়।
সম্ভবতঃ ৩৫৬ খ্রিস্টপূর্বাব্দে প্রাচীন অলিম্পিক গেমসে দ্বিতীয় ফিলিপের অশ্বের জয়ের পরে তিনি নিজের নাম রাখেন অলিম্পিয়াস। এই বছরই অলিম্পিয়াসের পুত্র তৃতীয় আলেকজান্ডারের জন্ম হয়। গ্রিক জীবনীকার প্লুতার্কের রচনানুসারে, ফিলিপের সঙ্গে বিবাহের দিনে অলিম্পিয়াসের গর্ভে বজ্রপাত হয়। বিবাহের কয়েকদিন পর ফিলিপ একটি স্বপ্নে দেখেন যে, অলিম্পিয়াসের যোনিদ্বার সিংহের ছাপযুক্ত একটি শীলমোহর দ্বারা বন্ধ অবস্থায় রয়েছে। প্লুতার্ক এই সমস্ত অলৌকিক ঘটনার বেশ কিছু ব্যাখ্যা দেন এই ভাবে যে, অলিম্পিয়াস বিবাহের পূর্ব হতেই গর্ভবতী ছিলেন এবং আলেকজান্ডার জিউসের সন্তান ছিলেন। যদিও ঐতিহাসিক ইতিহাসবেত্তাদের মতে, উচ্চাকাঙ্খী অলিম্পিয়াস আলেকজান্ডারের ঐশ্বরিক পিতৃত্বের কাহিনী প্রচলিত করেন। ফিলিপের ঔরসে অলিম্পিয়াসের গর্ভে ক্লিওপাত্রা নামক এক কন্যাসন্তানের জন্ম হয়।
ফিলিপের বহুগামিতা ও অলিম্পিয়াসের সন্দেহপ্রবণতার কারণে তাদের বৈবাহিক জীবন সুখকর ছিল না। এই সম্পর্ক আরো জটিল হয় যখন, ফিলিপ তার সেনাপতি আত্তালোসের ভ্রাতুষ্পুত্রী ক্লিওপাত্রা ইউরিদিকেকে বিবাহ করেন। ক্লিওপাত্রার যে কোন সন্তান পিতা-মাতা উভয় দিক থেকেই ম্যাসিডোনিয় হওয়ায় এই বিবাহের ফলে সিংহাসনের উত্তরাধিকারী হিসেবে আলেকজান্ডারের অবস্থান কিছুটা অসুরক্ষিত হয়ে পড়ে, কারণ আলেকজান্ডার পিতার দিক থেকে ম্যাসিডোনিয় হলেও মাতার দিক থেকে এপাইরাসীয় ছিলেন। বিবাহের সময় মদ্যপ অবস্থায় আত্তালোস ফিলিপ ও ক্লিওপাত্রা ইউরিদিকের মিলনের ফলে একজন বৈধ উত্তরাধিকারীর কথা উল্লেখ করলে দৃশ্যতঃ ক্ষুব্ধ আলেকজান্ডার তার মাথায় পানপাত্র ছুঁড়ে মারেন, কিন্তু মদ্যপ ফিলিপ আত্তালোসের পক্ষ গ্রহণ করলে আলেকজান্ডার দোদোনা শহরে তার মাতুল প্রথম আলেকজান্ডারের নিকট অলিম্পিয়াসকে রেখে স্বেচ্ছানির্বাসিত হন।
ফিলিপ প্রথম আলেকজান্ডারের সঙ্গে নিজ কন্যা ক্লিওপাত্রার কথা ঘোষণা করেন। বিবাহের দিন ফিলিপ তার দেহরক্ষীবাহিনীর প্রধান পাউসানিয়াসের দ্বারা খুন হন। খুনের অন্যতম ষড়যন্ত্রকারী হিসেবে অলিম্পিয়াসের ভূমিকা সন্দেহের উর্দ্ধে নয়।
ফিলিপের মৃত্যুর পর
ফিলিপের মৃত্যুর পর অলিম্পিয়াস আলেকজান্ডারের শাসনকে কন্টকমুক্ত করতে ক্লিওপাত্রা ইউরিদিকের দুই সন্তান ইউরোপা ও কারানোসকে হত্যা করান, যার ফলে ক্লিওপাত্রা ইউরিদিকে আত্মহত্যা করতে বাধ্য হন। আলেকজান্ডারের সামরিক অভিযানের সময় অলিম্পিয়াস ম্যাসিডনে রাজনৈতিকভাবে গুরত্বপূর্ণ হয়ে ওঠেন এবং রাজপ্রতিনিধি আন্তিপাত্রোসকে বিবিধ সমস্যার সম্মুখীন করেন। ৩৩০ খ্রিস্টপূর্বাব্দে তিনি এপাইরাসের নতুন রাজা প্রথম আইয়াকিদেসের রাজপ্রতিনিধি হিসেবে দায়িত্ব পালন করেন।
আলেকজান্ডারের মৃত্যুর পর
৩২৩ খ্রিস্টপূর্বাব্দে আলেকজান্ডারের মৃত্যুর পর রাজপ্রতিনিধি পেরদিক্কাস তার রাজনৈতিক অবস্থান শক্তিশালী করার উদ্দেশ্যে আন্তিপাত্রোসের কন্যা নিকাইয়াকে বিবাহ করার সিদ্ধান্ত নেন। কিন্তু অলিম্পিয়াস নিজ কন্যা ক্লিওপাত্রার সঙ্গে তার বিবাহ দিতে চান। নিকাইয়ার সাথে বিবাহ হলে রাজপ্রতিনিধি হিসেবে তার অবস্থান শক্তিশালী হলেও ক্লিওপাত্রার সঙ্গে বিবাহ হলে সরাসরি রাজপরিবারে অন্তর্ভুক্ত হয়ে সিংহাসনের দাবীদার হওয়ার সম্ভাবনার কথা মাথায় রেখে পেরদিক্কাস রাজী হয়ে যান। এই ঘটনায় দৃশ্যতঃ ক্ষুব্ধ আন্তিপাত্রোস ম্যাসিডন যাত্রা করে পেরদিক্কাসকে পরাজিত করে ক্ষমতা থেকে সরিয়ে দেন। এছাড়া আলেকজান্ডারের মৃত্যুর পর অলিম্পিয়াস তার প্রথম পুত্রবধূ রুকসানার পক্ষ অবলম্বন করে রুকসানার সন্তানকে আলেকজান্ডারের উত্তরাধিকার হিসেবে দেখতে চেয়েছিলেন, যদিও সেনাপতিদের নিজেদের মধ্যকার বিরাজমান দ্বন্দের কারণে পরবর্তিতে তাদের করুণ পরিণতির সম্মুখীন হতে হয়েছিল।
৩১৯ খ্রিষ্টাব্দে পলিপেরখন ম্যাসিডনের রাজপ্রতিনিঢি হিসেবে দায়িত্ব নিলে কাসান্দ্রোস তৃতীয় ফিলিপকে রাজা হিসেবে ঘোষণা করে ম্যাসিডন থেকে পলিপেরখনকে বিতাড়িত করেন। ৩১৭ খ্রিস্টপূর্বাব্দে অলিম্পিয়াস পলিপেরখনের পক্ষ নিলে উভয়ের যৌথ বাহিনী ম্যাসিডন থেকে কাসান্দ্রোসকে বিতাড়িত করে।
মৃত্যু
যুদ্ধে জয়লাভের পর ৩১৭ খ্রিস্টপূর্বাব্দের অক্টোবর মাসে অলিম্পিয়াস তৃতীয় ফিলিপ ও তার পত্নী ইউরিদিকেকে বন্দী ও হত্যা করান। এছাড়া তার দ্বারা কাসান্দ্রোসের ভাই ও শতাধিক সমর্থকও খুন হন। কাসান্দ্রোস পিদনা শহরটি অবরোধ করে অলিম্পিয়াসকে হত্যা না করার শর্তে আত্মসমর্পণে বাধ্য করেন। অলিম্পিয়াসের বন্দীত্বের পর কাসান্দ্রোস তাকে মৃত্যুদণ্ড দেওয়ার সিদ্ধান্ত নেন, কিন্তু সৈনিকেরা মহান আলেকজান্ডারের মাতাকে হত্যা করতে রাজি ছিল না। অবশেষে অলিম্পিয়াসের আদেশের ফলে নিহতদের পরিবার তাকে পাথর ছুঁড়ে হত্যা করেন।
এনগোলো কঁতে
এনগোলো কঁতে (জন্ম: ২৯ মার্চ ১৯৯১) হলেন একজন ফরাসি পেশাদার ফুটবলার, যিনি প্রিমিয়ার লিগ ক্লাব চেলসি এবং ফ্রান্স জাতীয় দলের হয়ে একজন মধ্যমাঠের খেলোয়াড় হিসেবে খেলেন।
ইউএস বুলোগ্নের হয়ে খেলার মাধ্যমে কঁতে তার পেশাদার ক্যারিয়ার শুরু করেন এবং পরবর্তীতে দুই মৌসুমের জন্য স্তাদ মালয়ার্ব কঁনের লিগ ১-এ খেলেন। ২০১৫ সালে, তিনি প্রিমিয়ার লিগ ক্লাব লেস্টার সিটিতে ৫.৬ মিলিয়ন ইউরোর বিনিময়ে এক চুক্তি স্বাক্ষর করেন। যোগদানের পর থেকেই তিনি ক্লাবটির একজন অখণ্ড খেলোয়াড়ে পরিণত হন। তিনি ২০১৫–১৬ মৌসুমে লেস্টার সিটিকে তাদের ইতিহাসে প্রথম প্রিমিয়ার লিগ শিরোপা জয়লাভ করতে সাহায্য করেন। তিনি উক্ত ক্লাবের হয়ে শুধুমাত্র একটি মৌসুম অতিবাহিত করেন। এর পরবর্তী বছরে, তিনি প্রিমিয়ার লিগের এক ক্লাব চেলসিতে ৩২ মিলিয়ন ইউরোর যোগদান করেন। চেলসিতে যোগদানের প্রথম মৌসুমেই তিনি আবারো প্রিমিয়ার লিগ শিরোপা জয়লাভ করতে সক্ষম হন। ২০১৬–১৭ মৌসুমে, তিনি পিএফএ খেলোয়াড়দের বছরের সেরা খেলোয়াড় এবং এফডাব্লিউএ বছরের সেরা ফুটবলারের পুরস্কার জয়লাভ করেন। ১৯৯২ এবং ১৯৯৩ সালে এরিক কাঁতোয়াঁর পর, তিনি প্রথম খেলোয়াড় হিসেবে একজন আউটফিল্ড খেলোয়াড় হিসেবে পরপর দুই প্রিমিয়ার লিগ শিরোপা দুই ক্লাবের হয়ে জয়লাভ করেন।
২০১৬ সালে ফ্রান্স জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন। তিনি একই বছরের ২০১৬ উয়েফা ইউরো রানার-আপ ফ্রান্স দলের একজন সদস্য ছিলেন।
ফেয়ার মারগারেট অ্যান্ড সুইট উইলিয়াম (গীতিকবিতা)
" ফেয়ার মার্গারেট অ্যান্ড সুইট উইলিয়াম " (চাইল্ড ৭৪, রুড ২৫৩) একটি ঐতিহ্যবাহী ইংরেজি গীতিকবিতা যা দুই প্রেমিক-প্রেমিকার কথা বলে, যাদের মধ্যে একজন বা উভয়েই ভগ্ন হৃদয়ে মারা যায়। টমাস পার্সি এটিকে তার ফোলিওতে অন্তর্ভুক্ত করেছিলেন এবং বলেছিলেন যে এটি ১৬১১ সালের নাইট অফ দ্য বার্নিং পেস্টলে উদ্ধৃত হয়েছিল। মার্কিন যুক্তরাষ্ট্রে, ফেয়ার মার্গারেটের রূপান্তরসমূহকে ১৮২৩ সালের প্রথম দিকে লোকগান হিসাবে গণ্য করা হয়েছে।
সারমর্ম
ফেয়ার মার্গারেট তার উচ্চ কক্ষের জানালা থেকে তার প্রেমিক মিষ্টি উইলিয়াম এবং অন্য একজন মহিলার বিয়ের মিছিল দেখেন। বিভিন্ন রূপান্তর অনুসারে, মার্গারেট হয় আত্মহত্যা করে বা ভগ্ন হৃদয়ে মারা যায়। তার ভূত তারপর মিষ্টি উইলিয়ামের সামনে উপস্থিত হয়ে তাকে জিজ্ঞাসা করতে যে সে তার নতুন কনেকে মার্গারেটের চেয়ে বেশি ভালবাসে কিনা এবং উইলিয়াম উত্তর দেয় যে সে মার্গারেটকে আরও বেশি ভালবাসে। সকালে, উইলিয়াম মার্গারেটকে খুঁজতে শুরু করে। তার এস্টেটে পৌঁছানোর পর মার্গারেটের পরিবার উইলিয়ামকে মৃতদেহ দেখায়। কিছু সংস্করণে, মিষ্টি উইলিয়ামও হৃদয় ভঙ্গে মারা যায় এবং তাদেরকে একে অপরের পাশে সমাহিত করা হয়।
বৈচিত্র এবং সম্পর্কিত গীতিকবিতাসমূহ
ফেয়ার মার্গারেটের ঐতিহ্যবাহী সংস্করণগুলি কখনও কখনও প্রেমিকদের প্রতিবেশী কবরগুলিতে ফুলের বৃদ্ধির বর্ণনা করে বেশ কয়েকটি স্তবকের একটি "রোজ-ব্রিয়ার মোটিফ" দিয়ে শেষ হয়। এই মোটিফটি "লর্ড থমাস এবং ফেয়ার অ্যানেট", "লর্ড লাভল" এবং "বারবারা অ্যালেন" সহ অন্যান্য ব্যালাডে প্রদর্শিত হয়েছে। ফেয়ার মার্গারেট খুনের ব্যালাড " ম্যাটি গ্রোভস " ( চাইল্ড ব্যালাড 81, রাউড 52 ) এর সাথে কিছু মধ্য-গানের স্তবকও শেয়ার করেছেন।
ঐতিহ্যগত রেকর্ডিং
মার্কিন যুক্তরাষ্ট্রে, বাস্কম লামার লুন্সফোর্ড (১৯৫৩) এবং জিন রিচি (১৯৫৬) এর মতো ঐতিহ্যবাহী অ্যাপালাচিয়ান সঙ্গীতশিল্পীরা তাদের গীতিনাট্যের পারিবারিক সংস্করণ রেকর্ড করেছেন, যেমন অনেক ওজার্ক অভিনয়শিল্পী যেমন আরকানসাসের আলমেদা রিডল (১৯৭২) করছেন। হেলেন হার্টনেস ফ্ল্যান্ডার্স ১৯৩০ এবং ১৯৪০ এর দশকে নিউ ইংল্যান্ড জুড়ে গানটির বেশ কয়েকটি সংস্করণ সংগ্রহ করেছিলেন, যা তিনি পাঁচটি ভিন্ন সুরে পরিবেশন করতে শুনেছিলেন।
ইংল্যান্ডে, সারা দেশে বেশ কয়েকটি সংস্করণ সংগ্রহ করা হয়েছিল, কিন্তু রেকর্ডিং তৈরি করার আগেই গীতিকবিতাটি মূলত বিলুপ্ত হয়ে গিয়েছিলো বলে মনে হয়। সেসিল শার্প ১৯১০ সালের দিকে সমারসেটে কিছু সংস্করণ সংগ্রহ করেছিলেন,   এবং ফ্র্যাঙ্ক কিডসন ১৯০৬ সালে ইয়র্কশায়ারের নারেসবোরোতে একটি একক সংস্করণ সংগ্রহ করেছিলেন। স্কটল্যান্ডে, একমাত্র রেকর্ডিং ছিল ১৯৮৫ সালে হ্যামিশ হেন্ডারসনের কাছে, আরব্রোথের একজন মেবেল স্কেল্টন দ্বারা গাওয়া একটি খণ্ড, যা "টোবার অ্যান ডুয়ালচাইস" ওয়েবসাইটে পাওয়া যায়। একইভাবে, আয়ারল্যান্ডে শুধুমাত্র একটি একক সংস্করণ রেকর্ড করা হয়েছে, যা কাউন্টি ক্লেয়ারের মার্টিন হাউলির গাওয়া, যা কাউন্টি ক্লেয়ার লাইব্রেরির সৌজন্যে অনলাইনে শোনা যায়।
গানের কথা
নিম্নলিখিত কথাগুলো ১৭৬৫ সালে টমাস পার্সি দ্বারা রেকর্ড করা হয়। তবে এটি ১৯৫৬ সালে জিন রিচি দ্বারা গাওয়া রিচি পরিবারের সংস্করণের সাথে একটি উল্লেখযোগ্য সাদৃশ্য বহন করে, যা সম্ভবত বেশ কয়েক শতাব্দী ধরে মৌখিক ঐতিহ্যে অনেকটা অক্ষত অবস্থায় টিকে ছিল।
এবং নিজেকে নীল পোশাক পরাল,
এসে আমাকে সেই ভালোবাসার সব কথা বল